《寿刘漕二首 其一》
宋代·陈汝锡

清薰应候贡微凉，瑞霭蟠空报吉祥。仙籍挂名书富贵，彩毫叶梦送文章。

眉间已有阴功色，肘后何须不老方。节物也随人意好，荷花争入寿樽香。

作者简介：宋处州缙云人，字师予。幼颖悟，数岁能属文，以诗为黄庭坚所赏。哲宗绍圣四年进士。徽宗崇宁间除提举福建学事。高宗建炎末由直秘阁、两浙转运副使知越州，以职事修举升显谟阁。绍兴二年以违诏科率，责授汝州团练副使，漳州安置。官至浙东安抚使。有《鹤溪集》。